Manises celebra la Setmana de les Persones Majors
13 de abril de 2023

• S’han preparat multitud d’activitats per a tots els gustos del 24 al 28 d’abril

Manises, 13 de abril de 2023. Manises celebra la Setmana de les Persones Majors amb multitud d’activitats gratuïtes, lúdiques i culturals per a tots els gustos i que tindrà lloc del 24 al 28 d’abril.

La regidora de Majors de l’Ajuntament de Manises, Pilar Bastante, ha explicat que “hem preparat moltes activitats i molt variades perquè totes les persones hi participen i, a més a més tindran l’oportunitat de fer, durant aquests dies, diferents visites culturals per la ciutat de València”.

Les activitats s’inicien el dilluns dia 24 d’abril amb una xarrada informativa sobre seguretat a les 9.30 hores, a la Casa de Cultura, per part de la Policia Nacional amb entrada lliure. L’endemà, 25 d’abril, a les 9.45 hores, es visitarà el Museu Nacional de Ceràmica i Arts Suntuàries González Martí. El dimecres 26 d’abril, a les 16 hores, serà el torn de fer una visita guiada pel centre històric de València.

El dijous dia 27 està preparada, a partir de les 11.30 hores, una visita guiada al Palau de les Corts Valencianes i, a partir de les 18 hores, a la plaça Rafael Atard, tindrà lloc la vesprada lúdica amb premis culturals i d’oci, per a la qual és imprescindible disposar de la targeta Platinum Sènior i que té aforament limitat.

L’últim dia serà el divendres 28 d’abril, dia al qual hi haurà a les 9.30 hores, a la Casa de Cultura, un taller sobre ciberseguretat “iai@ connectat”, i ja per la vesprada, serà l’espectacle fi de festa i berenar, amb el tribut a Rafael Conde “El Titi” i actuació musical “Libérate”, a las 18 hores, a la plaça de Rafael Atard.

Les persones que vulguen participar en les tres visites guiades hauran d’inscriure’s abans del 24 d’abril al departament de Serveis Socials, al carrer Antic Regne de València o al telèfon 96 154 51 16 extensió 8102.